I. Kula ngaturakên, nitik saking suraosipun wêwaton pakêmpalan ing Narpawandawa, ingkang kasêbut bab 3 ing adêg-adêg II aksara B wontên ungêl-ungêlan makatên, sarta sasagêd-sagêd suka pitulungan pratikêl utawi bôndha dhatêng kasusahanipun santana dalêm, ingkang botên jalaran saking tindak ingkang botên lêrês. Ingkang makatên wau têranging pamanggih kula: ngraosakên suraos kasêbut nginggil punika, notoling manah kula kumêdah badhe amêdharakên bab kawontênanipun awak kula ingkang pinanggih, sapunika kula badhea matur rikuh, ingkang kula rikuhi inggih sintên, lan badhe kadospundi malih inggih sampun jaragan pamanggihipun tiyang èstri, manawi sagêd kagêm panci kula kajêngakên, bilih botên inggih namung nyumanggakakên, sasampuna kula matur prasaja, dados botên nama kainan.